Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael keeldus Katari ettepanekust,
mis lõpetaks sõja ilma Hamasi hävitamata.
Saksamaa rõhutas,
et UNIFILi ligipääs peab laienema kogu Lõuna-Liibanonile.
Rahvusvaheline Kohus pidas esimese kahest istungist
LAVi hagis Iisraeli vastu väidetava genotsiidi pärast.
Iisraeli sõjakabinet pidas eile õhtul koosoleku, et arutada uut ettepanekut
ülejäänud 136 Iisraeli pantvangi vabastamiseks Hamasi käest.
Katari ettepanek sisaldas kolme põhitingimust:
kõigi pantvangide vabastamine mitmes järgus, sõja kohene lõpetamine,
mis hõlmaks ka Iisraeli Kaitseväe väljumist Gaza sektorist
vastutasuks Hamasi juhtide väljumisele Gaza sektorist.
Kuid pikkadel arupidamistel ilmnes,
et Katari ettepanekust polnud teavitatud Hamasi juhte Gazas,
ja ühe ringleva teate kohaselt, mida TV7 ei saanud kohe kinnitada,
teatas Katari peaminister hiljem (USA) välisminister Antony Blinken'ile,
et Hamasi juhtide väljumine Gazast pole saavutatav.
Olenemata islamistide seisukohast hülgas Iisrael koheselt iga ettepaneku,
mis nõuaks sõja lõpetamist ilma selle põhisihte saavutamata.
Iisraeli Kaitseväe esindaja
kontradmiral Daniel Hagari rõhutas igapäevases infotunnis,
et Iisrael tahab endiselt saavutada 136 Hamasi pantvangi vabastamise.
136 pantvangi, sh kümneid haigeid ja vigastatuid
hoitakse ilma arstiabita endiselt Gazas.
Nende seas on üle 80-aastaseid, lapsi ja naisi,
kes on kaitsetult Hamasi jõhkrate terroristide vangis.
Oleme mures nende kehalise ja vaimse heaolu pärast.
Jätkame otsustavat tegutsemist Khan Yunis'es maa peal kui ka all.
Me väed avastasid seal tunneli,
kus pantvange hoiti ränkades tingimustes maa all.
Täna tõime sinna välismaa ajakirjanikud,
et paljastada maailmale kuriteod inimsuse vastu, mida sooritab Hamas.
Teeme jätkuvalt kõik, et tuua tagasi kõik pantvangid.
Admiral Hagari teatas veel, et Kaitseväe peastaabiülem
kindralleitnant Herzi Halevi väisas Gaza sektorit,
et arutada peamiselt kahetsusväärset juhtumit,
milles kuus Kaitseväe sõdurit hukkus Kesk-Gazas sel nädalal.
Peastaabiülem väisas täna Bureij'i ala Kesk-Gazas,
kus talle tutvustati esialgset uurimist plahvatuse asjus nädala alul,
mis surmas kuus sõdurit ning vigastas teisi.
Peastaabiülema sõnutsi on missioon väga keerukas
ja peame juhtumit põhjalikult uurima ja info edastama kõigile vägedele Gazas.
Peame jätkama pingutusi Hamasi maa-aluse terroritaristu hävitamiseks.
Sõjaväljal kaitseväelasi külastades
rõhutas kindral Halevi ka Kaitseväe maavägede valmisolekut
võitluseks Hezbolla'st vaevatud Lõuna-Liibanonis,
kui (seal) peaks puhkema sõda.
Pärast seda, mida tegite (Gazas),
pole ühtki küla Liibanonis, mida te ei saaks maha võtta.
Paigutame teid, kuhu vaja, ja te teete, mida tarvis.
See sõda on pikk, lõpus loeme edusammud kokku.
Kaitsevägi valmistub sõja võimalikuks laienemiseks Liibanonis.
Admiral Hagari osutas jätkuvaile piiriülestele vaenutegevustele,
mida ärgitas Iraani käsilane Hezbollah,
tõmmates kaela tugevaid rünnakuid terroritaristule Lõuna-Liibanoni aladel.
Põhjas ründasime täna Hezbollah' terroritaristut Lõuna-Liibanonis.
Samuti ründasime terrorirakku Kfarkela alal.
Kogu päeva tuvastati mitmeid lendkehi Iisraeli alade suunas,
ja Kaitsevägi vastas igale lendkehale ja tulistamisele meie alade pihta.
Öösel kõrvaldasime õhust Har Dov'i piirialal terroristi,
kes oli seotud mitmete terrorirünnakute korraldamisega.
Jätkame otsustavat tegutsemist,
et kahjustada kõiki, kes kahjustavad Iisraeli,
ja jätkame otsustavalt Hezbollah' eemaletõrjumist me piirilt.
Liibanonis saabus Saksa välisminister Annalena Baerbock
Iisraeli väisamise järel Beirutisse,
kus kohtus ses riigis tegutsevate Saksa vägedega
ÜRO ajutiste vägede koosseisus, mida tuntakse lühendi UNIFIL all.
Teeme kõik, et rakendada (ÜRO) resolutsiooni 1701,
mis lubaks inimestel
Lõuna-Liibanonis ja Põhja-Iisraelis elada rahulikult ja turvaliselt.
Seda olen selgesti öelnud nii Iisraelis kui Liibanonis.
Meil on vaja pingelõdvendust kõikidelt poolte poolt.
Hezbollah peab tõmbuma tagasi siniselt joonelt.
Sõda Hamasi vastu Gazas ei tohi kasutada ettekäändena
veel ühe rinde avamiseks ja sõja esilekutsumiseks regioonis.
ÜRO rahuvalvemissioonile (UNIFIL), mis on mõeldud seda rahu tagama,
tuleb lõppeks anda ligipääs kogu regioonile piki sinist joont.
Berliini esidiplomaat rõhutas veel
elulist vajadust reformida korrumpeerunud asutused Liibanonis,
mis on viinud riigi kokkuvarisemise äärele.
Ilma nende reformideta, nende rahandusreformideta, oleme olukorras,
kus ka julgeolek nõrgeneb.
Nagu ma just kuulsin oma siinseil kõnelusil,
ei saa sõdurid puhuti palka,
ja kui siis neilt sõdureilt tahetakse abi võitluses terrorismiga,
on see pea võimatu!
Seega, et tugevdada julgeolekut siin Liibanonis,
peab olema ka poliitiline mandaat.
See oli üks osa mu aruteludest peaministriga.
Hollandi linnas Haagis aga pidas Rahvusvaheline Kohus (RK) hommikul
esimese kahest istungist LAVi hagis Iisraeli vastu
väidetava genotsiidi pärast.
Üle 3 tunni ja 20 minuti esitas LAVi juristide tiim RKle pika nimekirja
genotsiidiga seotud süüdistustest,
võttes oma väidete aluseks kohtute otsused totalitaarsetes režiimides,
nagu Katar ja muud madala mainega institutsioonid.
Ent Hollandi Leideni Ülikooli rahvusvahelise õiguse professori järgi
võivad mitmed LAVi esitatud väited sundida Kohut tegutsema.
LAV esitab mitmeid väiteid.
Esiteks esitab ta väite, et Iisrael teostab praegu genotsiidi.
Ent ta esitab ka muid väiteid,
sest esimest väidet on üsna raske - ehkki mitte päris võimatu - tõestada.
LAV ütleb ka, et Iisrael rikub oma kohustust tõkestada genotsiidi,
ja siis on lävi juba madalam,
kuna siis ei pea tõestama, et teostatakse genotsiidi,
vaid et on tõeline oht genotsiidiks,
ja et see eskalatsioon võib viia genotsiidini.
LAV väidab veel, et kutsutakse üles genotsiidile -
see puudutab äärmuslikke avaldusi,
mida on teinud mitmed Iisraeli poliitilised ja sõjalised juhid.
Ja ta väidab ka, et Iisrael ei tee piisavalt,
et karistada genotsiiditegusid, mida teostatakse või õhutatakse.
Seega on Rahvusvahelise Kohtu otsustada,
milliseid ajutisi meetmeid nõuda.
Ta ei pruugi nõuda just neid, mida taotleb Lõuna-Aafrika Vabariik.
Seega võib ta ka nõuda Iisraelilt humanitaarrelvarahu kehtestamist.
Ja lisaks sellele on LAV taotlenud ka muid ajutisi meetmeid,
nagu Iisraeli kohustamine tegema kõik võimaliku,
et palestiinlastel oleks ligipääs
toidule, veele, humanitaarabile, arstiabile.
Seega võib Kohus anda ka need korraldused,
ja võib ka kohustada Iisraeli
hoiduma tegudest, mis võivad olukorda halvendada.
On oluline selgitada, et ehkki RK otsused on siduvad,
on ainus organ, millel on võimekus tagada otsuste jõustamine,
ÜRO Julgeolekunõukogu, kus viiel alalisel liikmel,
sh USAl, Prantsusmaal ja ÜKl, aga ka Hiinal ja Venemaal,
on vetoõigus mistahes resolutsiooni üle.
Enne tänast avamenetlust Iisraeli vastu Rahvusvahelises Kohtus
avaldas peaminister Benjamin Netanyahu salvestatud avalduse,
milles esitatakse Iisraeli kavatsusi Gaza sektori suhtes.
Tahan teha täiesti selgeks paar punkti:
Iisraelil pole kavatsust alaliselt okupeerida Gazat
ega pagendada selle elanikke.
Iisrael sõdib Hamasi terroristide, mitte palestiina elanikega,
ja teeme seda täielikus vastavuses rahvusvahelise õigusega.
Iisraeli Kaitsevägi teeb kõik, et minimeerida kahju elanikkonnale,
Hamas aga teeb kõik, et seda maksimeerida,
kasutades palestiina elanikke inimkilpidena.
Kaitsevägi palub palestiina elanikel lahkuda sõjatsoonidest -
lendlehtede, telefonikõnede, turvakoridoride tekitamise abil -,
Hamas aga ei lase palestiinlastel lahkuda
relvaga ähvardades ja tihti ka tulistades.
Me siht on vabastada nii Gaza Hamasi terroristidest kui ka me pantvangid.
Seejärel saab Gaza demilitariseerida ja deradikaliseerida,
seeläbi luues võimaluse paremaks tulevikuks
nii Iisraelile kui palestiinlastele.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile.
On ka oluline rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Seega, kui me päevauudised on teile õnnistuseks
ja te sooviksite aidata meil nende kulusid kanda,
võite teha annetuse me võrgulehel www.tv7israelnews.com.
Olen Jonathan Hessen. Soovin õnnistud õhtut!
Kui Jumal lubab, näeme jälle meie edasistes TV7 uudistes.
Seniks šalom Jeruusalemmast!
Tõlge: Sulev Kivastik